 Azam iliyokuwa ikishika nafasi ya pili, kwa sasa imeshushwa hadi nafasi ya tatu ikiwa na pointi 57, baada ya kupokwa pointi na Shirikisho la Soka Tanzania (TFF), kufuatia kumchezesha beki Erasto Nyoni, aliyekuwa na kadi tatu za njano kwenye mchezo dhidi ya Mbeya City.Akizungumza na gazeti hili, Manula aliyepo kwenye kiwango cha juu msimu huu, alisema hali kama hiyo ni ya kawaida kwenye mchezo na inaweza kuitokea timu yoyote.“Ukweli hatuifurahii hali hii kwa sababu hatukuitarajia, lakini katika soka ni vitu vya kawaida, ambavyo vinaweza kuitokea timu yoyote mfano kule Uingereza tumeiona Chelsea msimu uliopita ilikuwa bingwa, lakini msimu huu inaelekea kumaliza ligi kwenye nafasi za chini na Leicester City imeweza kuwa mabingwa,” alisema Manula.